Švč. Trejybės ir šv. Sergijaus laura

Švenčiausiosios Trejybės ir švento Sergijaus laura – žymus Rusijos stačiatikių bažnyčios vienuolynas, piligrimų ir turistų traukos centras. Jame gyvena Maskvos ir visos Rusios patriarchas. Įkurtas Sergijev Posado mieste, vakarų Rusijoje, 71 km į šiaurės rytus nuo Maskvos. Jo architektūra padarė žymią įtaką Rusijos ir Rytų Europos architektūrai.

Vienuolyną įsteigė didžiai gerbiamas stačiatikių vienuolis Sergijus iš Radonežo 1337 m. Iš pradžių tai tebuvo maža medinė bažnytėlė. Dabar vienuolyno kompleksą sudaro 50 pastatų, kurie buvo pastatyti ir restauruoti skirtingais amžiais. XVII a. vienuolyno sienos atlaikė ATR apgultį. 1746 m. nuniokotas ugnies, sudegė visi mediniai pastatai. XX a. restauruotas. 1993 m. įtrauktas į UNESCO pasaulio paveldo sąrašą.Švenčiausiosios Trejybės ir šv. Sergijaus laura. Visuotinė lietuvių enciklopedija. Nuoroda tikrinta 2022-05-01.

 Galerija 

 Šaltiniai 

Kategorija:Pasaulio paveldo objektai Rusijoje
Kategorija:Rusijos stačiatikių vienuolynai